**Ministru kabineta noteikumu projekta**

**“Noteikumi par 2020. /2021. mācību gada un mācību semestru sākuma un beigu laiku un brīvdienu laiku”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Noteikumi par 2020./2021. mācību gada un mācību semestru sākuma un beigu laiku un brīvdienu laiku” (turpmāk – noteikumu projekts) mērķis ir noteikt mācību gada un mācību semestru sākuma un beigu laiku, kā arī brīvdienu laiku.Noteikumu projekts stāsies spēkā vispārējā kārtībā, un tajā ietvertais regulējums piemērojams no 2020. gada 1. septembra. |

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Izglītības un zinātnes ministrija ir sagatavojusi noteikumu projektu pēc savas iniciatīvas saskaņā ar Vispārējās izglītības likuma 4. panta 16. punktu, kas paredz, ka Ministru kabinets nosaka mācību gada un mācību semestru sākuma un beigu laiku, kā arī brīvdienu laiku. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz ir spēkā Ministru kabineta 2018. gada 11. decembra noteikumi Nr. 777 “Noteikumi par 2019. /2020. mācību gada un mācību semestru sākuma un beigu laiku un brīvlaiku laiku”, kas izdoti saskaņā ar Vispārējās izglītības likuma 4. panta 16.  punktu, un kas nosaka 2019. /2020. mācību gada un mācību semestru sākuma un beigu laiku un brīvdienu laiku tām vispārējās izglītības iestādēm, kuras īsteno vispārējās pamatizglītības programmas un vispārējās vidējās izglītības programmas. Noteikumu projektā ietverts precizējums, ka regulējums attiecināms ne tikai uz vispārējās izglītības iestādēm, bet uz izglītības iestādēm kopumā, ja tās īsteno vispārējās pamatizglītības programmas un vispārējās vidējās izglītības programmas.Ministru kabineta noteikumi, kas noteiktu 2020. /2021. mācību gada un mācību semestru sākuma un beigu laiku, kā arī brīvdienu laiku, nav izdoti. Noteikumu projekts izstrādāts, ievērojot Vispārējās izglītības likuma 36. un 46. pantā ietverto regulējumu attiecībā par mācību gada ilgumu pamatizglītības un vispārējās vidējās izglītības iestādēs. Noteikumu projekts nosaka laiku, kurā izglītības iestādēs sāk un pabeidz 2020. /2021. mācību gadu un organizē brīvdienas.Noteikumu projektā paredzēts, ka mācību gads sastāv no diviem semestriem, starp kuriem ir nepieciešamas brīvdienas skolēnu atpūtai. Tādējādi ar noteikumu projektu ir koordinētas brīvdienas, lai vienlaicīgi būtu iespējami dažādi izglītojoši un metodiski ievirzes pasākumi gan skolēniem, gan skolotājiem.Lai samazinātu vispārējās vidējās izglītības izglītojamo slodzi un spriedzi pārbaudījumu laikā maija beigās un jūnijā, kā arī palielinātu dienu skaitu starp valsts pārbaudījumiem vispārējā vidējā izglītībā, jau 2012. gadā Izglītības un zinātnes ministrija izvērtēja variantus, kādā organizēt centralizētos eksāmenus: - organizēt izglītojamo pavasara brīvdienu laikā, mainot brīvdienu grafiku 12. klases izglītojamiem; - mācību procesa laikā, centralizētos eksāmenus kārtojot februārī, martā, aprīlī utt.;  - nemainīt eksāmenu grafiku.Tika veikta visu ieinteresēto un iesaistīto personu (12. klašu absolventi, vecāku pārstāvji, kuri darbojas Izglītības un zinātnes ministrijas darba grupās, skolotāji, izglītības iestāžu vadītāji, izglītības pārvalžu speciālisti, izglītības darbinieku profesionālo organizāciju pārstāvji) ekspress aptauja un viedokļu izvērtēšana.Ņemot vērā aptaujas rezultātus un centralizēto eksāmenu norises laiku plānojumu 2012. /2013. mācību gadā, tika pieņemts lēmums saglabāt svešvalodu centralizēto eksāmenu norises laiku izglītojamo pavasara brīvlaikā, kas:- nodrošina nepieciešamo skolotāju skaitu eksāmenu vadīšanai un novērošanai (angļu valodas centralizētā eksāmena norises procesā ir iesaistīti aptuveni 2200 skolotāji). Novērotāji un eksāmenu vadītāji ir citu izglītības iestāžu un citu mācību priekšmetu skolotāji, kuri brīvdienu laikā tiks nodarbināti svešvalodu centralizēto eksāmenu norises procesā un šajā laikā viņi neveiks savu priekšmetu mācīšanu; - netraucē citu klašu mācību procesu, jo izglītojamajiem no 1. līdz 11. klasei šajā laikā ir pavasara brīvdienas.Tādējādi noteikumu projektā izglītojamiem no 1.-11. klasei un 12. klases izglītojamiem ir nepieciešams plānot pavasara brīvdienas dažādos laikos.2013. gadā, saskaņojot noteikumu projektu par 2014. /2015. mācību gada un mācību semestru sākuma un beigu laiku ar novadu un republikas pilsētu izglītības speciālistiem, tika saņemts priekšlikums, ka noteikumu projektā ir jānorāda arī mācību gada beigu datumi tiem 9. un 12. klašu izglītojamiem, kuri atbrīvoti no noteiktajiem valsts pārbaudījumiem. Izvērtējot novadu un republikas pilsētu izglītības speciālistu izteikto priekšlikumu, noteikumu projektā ir noteikts mācību gada beigu datums tiem 9. un 12. klases izglītojamiem, kuri atbrīvoti no valsts pārbaudījumiem, kas minētajiem izglītojamiem nodrošina izglītības procesa nepārtrauktību (piemēram, individuālais un grupu darbs ar izglītojamiem). Ministru kabineta noteikumi par valsts pārbaudes darbu norises laiku attiecīgajā mācību gadā nosaka eksāmenu papildu laikus tiem 9. un 12. klašu izglītojamajiem, kuri attaisnojošu iemeslu dēļ nevar kārtot eksāmenus noteiktajā laikā. Tādējādi var būt situācija, ka šie izglītojamie eksāmenus kārto pēc Ministru kabineta noteikumos noteiktā attiecīgā mācību gada beigu datuma. Ievērojot minēto, Izglītības un zinātnes ministrija ir izvērtējusi iespēju šiem izglītojamajiem noteikumu projektā noteikt tādu mācību gada beigu datumu, kas ir vienāds ar pārbaudījumu laiku šiem izglītojamajiem. Taču, ņemot vērā, ka mācību gada ilgumu nedēļās pamatizglītības iestādēs un vispārējās vidējās izglītības iestādēs nosaka Vispārējās izglītības likuma 36. pants un 46. pants, noteikumu projektā šiem izglītojamajiem nevar tikt noteikts garāks mācību gads. Turklāt tas nebūtu arī taisnīgi, jo var būt gadījumi, kad izglītojamais attaisnojošu iemeslu dēļ mācību gada laikā nevar kārtot tikai vienu eksāmenu. Tādējādi izglītojamajiem, kuri attaisnojoša iemesla dēļ nevar kārtot eksāmenus mācību gada laikā, tiek nodrošināta iespēja kārtot eksāmenus ārpus noteikumu projektā paredzētā mācību gada beigu datuma, un Ministru kabineta 2013. gada 17. decembra noteikumu Nr. 1510 “Valsts pārbaudījumu norises kārtība” 17. punktā ietvertā norma to neierobežo.Noteikumu projekta 4. un 5. punkts paredz mācību beigu datumus, tādējādi tiek noteikts vienots laiks visām izglītības iestādēm, kad sākt izglītojamo pastiprinātu sagatavošanu valsts pārbaudījumiem, neīstenojot ierasto mācību procesu (mācību stundas u.c.), ievērojot to, ka attiecīgajā laika periodā norisinās valsts pārbaudījumi.Mācību gada laikā var iestāties situācijas, kuras iepriekš nevar paredzēt, kā arī normatīvajos aktos ir noteiktas dažādas prasības, kas jāievēro organizējot mācību procesu izglītības iestādē, un kuru īstenošanas neiespējamības var apturēt mācību procesu izglītības iestādē (piemēram, telpu neatbilstība, ēdināšanas nenodrošināšana, karantīnas, higiēnas problēmas, minimālo gaisa temperatūru izglītības iestādes telpās, darba aizsardzības pasākumu nenodrošināšana, nodarbināto streiki utt.). Tāpat arī mācību gada laikā, īpaši ziemas mēnešos, iespējamas situācijas, kad izglītojamiem atļauts neapmeklēt izglītības iestādi sakarā ar zemo gaisa temperatūru. Ievērojot minēto, noteikumu projekts nosaka, ka, ja mācību gada laikā rodas situācijas, kuras nav bijis iepriekš paredzēt un kuru izraisīto apstākļu dēļ vismaz vienu nedēļu nav iespējams pilnvērtīgi nodrošināt mācību procesu, izglītības iestādes vadītājs, saskaņojot ar dibinātāju, ir tiesīgs pieņemt lēmumu par mācību gada pagarinājumu. Minētā norma nav attiecināma uz 9. un 12. klašu izglītojamajiem, jo šiem izglītojamajiem ir noteikts vienots valsts pārbaudījumu grafiks valstī. Minētajās situācijās, kad vismaz vienu nedēļu nav iespējams pilnvērtīgi nodrošināt mācību procesu, attiecīgajai pašvaldībai jāveic aktīva rīcība, lai šo klašu izglītojamie iekļautos noteiktajā valsts pārbaudījumu grafikā. Savukārt attiecībā uz vasaras brīvdienu laiku norādāms, ka noteikumu projekts nenosaka vasaras brīvdienu laiku 9. un 12. klašu izglītojamajiem, jo atbilstoši Izglītības likuma 11. panta pirmajā daļā noteiktajam izglītojamajiem par noteiktas pakāpes (izņemot pirmsskolas izglītības pakāpi) un veida izglītības ieguvi izsniedz attiecīgu izglītības dokumentu: apliecību, atestātu vai diplomu. Tādējādi ar izglītības dokumenta ieguvi noslēdzas attiecīgās izglītības programmas apguve. Pirmās klases izglītojamiem mācību gads saskaņā ar Vispārējās izglītības likumu 36. pantu ir īsāks, tādējādi noteikumu projektā paredzēts, ka lēmumu par vienu nedēļu ilgām papildu brīvdienām 1. klases izglītojamajiem pieņem izglītības iestāde patstāvīgi, organizējot to otrajā semestrī.  |
| 3. | Projekta izstrādē iesaistītās institūcijas | Izglītības un zinātnes ministrija, Valsts izglītības satura centrs.  |
| 4. | Cita informācija | Nav  |
|  **II. Tiesību akta projekta ietekme uz sabiedrību, tautsaimniecība attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz izglītības iestāžu, kuras īsteno vispārējās pamatizglītības un vispārējās vidējās izglītības programmas, pedagogiem, 1.-12. klašu izglītojamajiem (~ 214521 izglītojamie pēc datiem uz 2019. gada 1. septembri) un viņu vecākiem.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums uz tautsaimniecību ietekmi neatstās. Sabiedrības grupām projekta tiesiskais regulējums nemaina tiesības un pienākumus.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
|  5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |
|  **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanas pasākumi: 2019. gada 19. septembrī noteikumu projekts nosūtīts Latvijas Izglītības un zinātnes darbinieku arodbiedrībai, Latvijas Izglītības vadītāju asociācijai, Latvijas Privātskolu asociācijai, biedrībai “Latvijas Vecāku kustība”.2019. gada 1. oktobrī noteikumu projekts nosūtīts novadu un republikas pilsētu izglītības speciālistiem. |
| 2. | Sabiedrības līdzdalības projekta izstrādē | 2019. gada 19. septembrī noteikumu projekts nosūtīts Latvijas Izglītības un zinātnes darbinieku arodbiedrībai, Latvijas Izglītības vadītāju asociācijai, Latvijas Privātskolu asociācijai, biedrībai “Latvijas Vecāku kustība”. Noteikumu projekts 2019. gada 1. oktobrī ievietots Izglītības un zinātnes ministrijas mājas lapā (http://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti). |
| 3. | Sabiedrības līdzdalības rezultāti | Latvijas Izglītības un zinātnes darbinieku arodbiedrībai atbalsta noteikumu projekta tālāku virzību. Atzinumu nesniedza Latvijas Izglītības vadītāju asociācija, Latvijas Privātskolu asociācija un biedrība "Latvijas Vecāku kustība". |
|  4. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Izglītības iestādes, kuras īsteno vispārējās pamatizglītības programmas un vispārējās vidējās izglītības programmas.  |
|  2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neatstās ietekmi uz to institūciju, kuras piedalīsies projekta izpildē, funkcijām un uzdevumiem. |
| 3. | Cita informācija |  Nav |

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

Mergupe-Kutraite 67047817

dzintra.mergupe-kutraite@izm.gov.lv